钦定古今图书集成/明伦汇编/官常典/第490卷 > 程知节
## 钦定古今图书集成/明伦汇编/官常典/第490卷 > 程知节

按《唐书》本传：“知节本名䶧金，济州东阿人。善马槊。隋
末，所在盗起，知节聚众数百，保乡里。后事李密，而密
料士八千，隶四骠骑，分左右以自卫，号内军，常曰：‘此
可当百万’。知节领骠骑之一，恩遇特隆。王世充与密
战，知节以内骑营北邙，单雄信以外骑营偃师。世充
袭雄信，密遣知节及裴行俨助之。行俨中流矢坠马”，
知节驰救之，杀数人，军辟易，乃抱行。俨重骑驰追兵
以槊撞之，知节折其槊，斩追者，乃免。后密败，为世充
所获，恶其为人，与秦叔宝来奔，授秦王府左三统军，
从破宋金刚。窦建德、王世充并领左一马军总管，搴
旗先登者不一，以功封宿国公。七年，隐太子谮之出
为康州刺史，白秦王曰：“大王去左右手矣，身欲久全，
得乎？”知节有死，不敢去。事平，拜太子右卫率，寻迁右
武卫大将军，实封七百户。贞观中，历泸州都督、左领
军大将军，改封卢国。显庆二年，授葱山道行军大总
管，以讨贺鲁。师次怛笃城，胡人数千出降，知节屠其
城去，贺鲁因远遁。军还，坐免。未几，起为岐州刺史，致
仕，卒。赠骠骑大将军、益州大都督，陪葬昭陵。子处亮，
尚清河公主。

牧、酂国公。轨性刚果有威，大业中，为资阳郡东曹掾，
去官归。高祖起兵，轨募众千馀人，迎谒长春宫。帝大
悦，赐良马十匹，使略地渭南，下永丰仓，收兵五千，从
平京师。封赞皇县公，为大丞相谘议参军。稽胡贼五
万掠宜春，诏轨讨之。次黄钦山，遇贼乘高丛射，众为”
却。轨斩部将十四人，更拔其次代之，身拥数百骑殿，
令曰：“闻鼓不进者斩！”既鼓，士争赴贼。贼射不胜，大破
之，斩首千级，获男女二万。擢太子詹事。赤排羌与薛
举叛将锺俱仇，寇汉中，拜秦州总管，讨贼，连战有功，
馀党悉降。复酂国旧封。迁益州道行台左仆射。党项
引吐谷浑寇松州，诏轨与扶州刺史蒋善合援之。善
合先期至，败之钳川。轨进军临洮，击左封，走其众。度
羌必为患，始屯田松州，诏率所部兵从秦王讨王世
充。明年，还蜀。轨既贵，益严酷，然能自勤苦，每出师临
敌，身未尝解甲，其下有不用命即诛，至小过，亦鞭棰
流血，人见者皆重足股栗，由是蜀道悉平。初以其甥
为腹心，尝夜出，呼不时至，斩之。又戒家奴毋出外，忽
遣奴取浆公厨，既而悔焉，曰：“要当借汝头以明法。”命
斩奴。奴称冤，监刑者疑不时决，轨并斩之。后入朝，赐
坐御榻，容不肃。又坐对诏，帝怒曰：“公入蜀，车骑、骠骑
从者二十人，公斩诛略尽，我陇种车骑尚不足给公。”
因系诏狱。俄释之，还镇益州。轨与行台尚书韦云起、
郭行方素不协。及隐太子诛诏至，轨内诏怀中，云起
问“诏安在？”轨不肯示，因执杀之。行方惧，奔京师得免。
是岁，行台废，授益州都督，加食邑户六百。贞观元年，
召授右卫大将军，出为洛州都督。周、洛间因隋乱，人
不土著，轨下令诸县有游手末作者按之，由是威信
大行，民皆趋本。卒，赠并州都督。